অন্য দশজনের মতো আমার মধ্যেও কেন জানি মৃত্যুচিন্তা এসে ভর করেছে। মৃত্যু মানুষের জীবনে অমোঘ এক নিয়তি। তাই মৃত্যুর সাথে আমাদের অহর্নিশ উঠা-বসা চলাফেরা। জন্মিলেই মৃত্যু হবে জেনে মানুষ নিজকে কতনা উর্ধে মনে করে। মৃত্যুর এমনই এক ক্ষমতা, যার ওপর জারি হয়ে যায় ফরমান, তাকে বাঁচাতে পারে এমন শক্তি সৃষ্টি কর্তা মানুষের হাতে রাখেননি। তারপরও জীবন ও মৃত্যু নিয়ে সৃষ্টি কর্তার সাথে নিরন্তর লড়াই চলছে। আর মৃত্যুকে আমরা উপেক্ষা করি বলেই আমাদের ক্ষুব্দ প্রতিক্রিয়ায় আমাদের জীবনাবসান ঘটান। তবে এটাই চিরন্তন সত্য যে, জন্ম থেকেই জীবন ও মৃত্যুর মধ্যে চলে এক অসম প্রতিযোগিতা। শুধু মানুষ কেন কোনো প্রাণীই তাকে কোনোদিনই অতিক্রম করতে পারেনি, কোনোদিন পারবেও না। কাউকে জীবন দান করা ও কারো জীবন কেড়ে নেয়ার একছত্র অধিকার একমাত্র ওপরওয়ালার।